सीएम योगी आदित्यनाथ के गढ़ माने जाने वाले गोरखपुर और डिप्टी सीएम केशव प्रसाद मौर्य के संसदीय क्षेत्र फूलपुर में हुए उपचुनाव में समाजवादी पार्टी के उम्मीदवार ने जीत दर्ज की है। हालांकि सपा की जीत में बसपा का भी खास योगदान रहा है क्योंकि बसपा सुप्रीमो मायावती ने सपा को समर्थन का ऐलान किया था। इस गठबंधन का सीधा असर बुधवार को आए नतीजों में नजर आया। दोनों सीटों पर बीजेपी की हार के बाद खुद सीएम योगी आदित्यनाथ ने भी माना कि नतीजों में सपा-बसपा के मिलन का असर नजर आया है। उन्होंने चुनाव नतीजों की समीक्षा करने की भी बात बुधवार को कही।